…dhi distroein a chongeal é Doué perpet, hag ehué én ol moyanteu hi devehé bet cavet aveit pligein, èl ma venné, é peb-tra dhé Hrouéour. Hé ol souci inou e oé pedein Doué hemb arsaù. Er vraùité ag en ol dreu crouéet, e huélé dalhmad èl-hont dirac hé deulegad, e gonzé doh hé halon hilleih crihuoh aveit nen devehé bet conzet jamæs en ol livreu, en ol predègueu memb hi  devehé bet guellet cleùet, hag, ag hé zu, hi e gompréné reih mad ehué langage en treu burhudus-cé. Èl guéharal ur vugulés aral, santés Geneveuv, ar ronteu péhani é querhé hemb hanaùouèt hé buhé, hag ehué èl sant Françès a Assis, a pé gleué er pichonned é cannein, é havalé guet-hi én hi houvient dré ou han de vêlein hé Hrouéour ; splandér liguernus en hiaul e oé eit hi ul limage a splandér éternel en Eutru-Doué, ur oah hi devehé bet guélet é ridêg guet hèrr ital hé zreid, e zégassé chonge dehi aben penaus ma  tremén bean ehué buhé mab dén ar en doar ; er guél ag hé deved ind-memb e oé aveit hi ul leçon hag hi disqué de vout douç hag humbl a galon ehué dhé zro. Elcé enta, er….